Իլոնա Էլեկ

Իլոնա Էլեկ (, ), հայտնի է նաև որպես Կարոլին Շախերեր և Լասլոն Խեպ, հրեական ծագմամբ հունգարացի սուսերամարտիկ, օլիմպիական ու աշխարհի բազմակի չեմպիոն։ Էլեկը՝ որպես կին սուսերամարտիկ, արժանացել է ամենաշատ միջազգային տիտղոսների։

Կենսագրություն 
Իլոնա Էլեկը ծնվել է 1907 թվականի մայիսի 17-ին Բուդապեշտում։ 1933 թվականին հաղթել է սուսերամարտի աշխարհի թիմային առաջնությունում։ 1934 և 1935 թվականներին հաղթել է աշխարհի անհատական ու թիմային առաջնություններում։ 1936 թվականին Բեռլինում տեղի ունեցած Ամառային Օլիմպիական խաղերի ժամանակ վաստակել է ոսկե մեդալ։ 1937 թվականին կրկին դարձել է աշխարհի չեմպիոն։

Երբ Երկրորդ համաշխարհային պատերազմից հետո նորից սկսեցին անցկացվել մարզական մրցումներ, Իլոնա Էլեկը կրկին սկսեց զբաղեցնել պատվո հարթակի բարձր աստիճաններ։ 1948 թվականին նա Լոնդոնում անցկացվող Ամառային Օլիմպիական խաղերում արժանացավ ոսկե մեդալի, իսկ 1952 թվականին Հելսինկիում անցկացվող Օլիմպիական խաղերում՝ արծաթե մեդալի։ 1951 թվականից մինչ 1955 թվականն ամեն տարի դարձել է աշխարհի առաջնության հաղթող։ Նա համարվում է սպորտի պատմության մեջ լավագույն կին սուսերամարտիկը։

Ծանոթագրություններ

Արտաքին հղումներ 
 Օլիմպիական ռեկորդ
 Կենսագրությունը Օլիմպիական խաղերի կայքում
 Օլիմպիակա վիճակագրությունը 

Հունգարացի սուսերամարտիկներ
Հունգարացի օլիմպիական չեմպիոններ